Diari Oficial de la Generalitat Valenciana


Sumari del DOGV 1326, del 15-06-1990 (1990/817863)

DECRET 94/1990, d'11 de juny, del Consell de la Generalitat Valenciana, pel qual es classifica com a Conservatori Elemental de Música el centre no oficial reconegut anomenat «Escola Municipal de Música», de Catarroja (València).
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/06/11/94/dof/vci/html**

### Dades del document

Número de DOGV
:   1326

Data del DOGV
:   15-06-1990

Secció del DOGV
:   DISPOSICIONS GENERALS

Número del document
:   1990/817863


Data del document
:   11-06-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 94/1990, d'11 de juny, del Consell de la Generalitat Valenciana, pel qual es classifica com a Conservatori Elemental de Música al centre no oficial reconegut denominat Escola Municipal de Música de Catarroja (València).  
D'acord amb el que disposa la Llei Orgànica reguladora del dret a l?educació i el Decret 2618/1966, de 10 de setembre, pel qual s'aprovà el Reglament General dels Conservatoris de Música, modificat pel Reial Decret 1073/1987, de 28 d'agost, en exercici de les competències transferides a la Generalitat Valenciana en matèria d'educació pel Reial Decret 2093/1983, de 28 de juliol, i vist l?expedient iniciat a instància de l'Alcalde-President de l?Il·lm. Ajuntament de Catarroja (València), com a titular del centre no oficial reconegut d'ensenyament de música anomenat «Escola Municipal de Música», en sol·licitud que aquest siga classificat com a Conservatori Elemental de Música, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió celebrada el dia 11 de juny de 1990,  
DECRETE:  
Article primer  
1. Es classificat el centre no oficial reconegut d'ensenyaments artístics «Escola Municipal de Música» de Catarroja com a Conservatori Elemental de Música, i podrà impartir amb validesa acadèmica oficial els ensenyaments següents de Grau Elemental: Solfeig i Teoria de la música, Plano, Violí, Conjunt coral, Flauta, Clarinet, Saxofon, Trompa, Trompeta i semblants, i Trombó i semblants.  
2. El que disposa el número anterior s'entén sense perjudici de la limitació que amb caràcter general estableix l'article 13 del Decret 2618/1966, de 10 de setembre, sobre Reglamentació General dels Conservatoris de Música.  
Article segon  
El Conservatori nou serà ubicat al carrer Camí Reial núm. 68, de Catarroja.  
Article tercer  
El Conservatori Elemental «Escola Municipal de Música» dependrà de l'Ajuntament de Catarroja a l?efecte de l'acompliment dels requisits exigits per l'article 2.2 del Decret 2618/1966, de 10 de setembre.  
D'acord amb el número 3 del mateix article, el reconeixement oficial podrà ser revocat si s'incompleix algun d'aquests requisits.  
Article quart  
El Conservatori Elemental «Escola Municipal de Música» de Catarroja estarà sotmès, pel que fa al règim d'ensenyaments, a la inspecció educativa de la Conselleria de Cultura, Educació i Ciència i obligat a l'acompliment de les instruccions generals que es reben.  
DISPOSICIONS FINALS  
Primera  
Es autoritzat el Conseller de Cultura, Educació i Ciència perquè dicte les disposicions necessàries per al desplegament i l?execució d'aquest decret.  
Segona  
Aquest decret entrarà en vigor el mateix dia de la publicació en el Diari Oficial de la Generalitat Valenciana i l?efecte es considerarà referit a l?inici del curs acadèmic 1989/90.  
València, 11 de juny de 1990.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANTONIO ESCARRE ESTEVE


Còpia Permalink ELI